Astati

A stati è la staciuni cchiù cauda di l’annu, ntra la primavera e l’autunnu, ca nta l'emisferu dû nord è cumprinnuta ntra lu 21 di giugnu e lu 23 di sittèmmiru e nta l’emisferu australi ntra lu 21 di dicèmmiru e lu 21 di marzu. Ô sulistizziu, la jurnata è cchiù longa dâ notti ca è cchiù curta. Ntâ stati, si usa pigghiari nu pirìudu di vacanzi unni i scoli chiùdinu (nta l'Italia) pi circa tri misi e li travagghiatura si ponnu pigghiari i ferî ca dùranu a sicunnu.

 Tempu 
Li tèmpura càncianu di riggiuni a riggiuni ntô munnu. Ntê zoni trupicali la staggiuni ùmita cadi duranti stu pirìudu. Ntê savani porta â crìscita dî chianti e dâ viggitazzioni tutta, purtannu macari ê migrazzioni di l'armali comu ponnu èssiri li gnu, li zebbri e autri. Unni la staggiuni chiuvusa accumpagnata è dî vèntira mastri ca si mòvinu dâ terra ô mari (o avanti â riversa), veni allura chiamata Munzuni.
Nta l'Ocèanu Atlanticu Àutu cc'è ogni stati lu pirìudu (1 Giugnu - 30 Nuvèmmiru) ca porta l'uragani.

 Curtura 
A stati avi statu sempri na funti di spirazzioni pi l'artisti di tutti li tèmpura. Ntra chiḍḍi cchiù famusi s'arricòrdanu "Sonnu di na notti di menzastati" (origg.: A Midsummer Night's Dream) di William Shakespeare e "La Stati", nu cuncertu cumprinnutu nta "Li Quattru Staggiuni" di Vivaldi. Macari assai su' li riprisintazzioni alligòrichi unni fatta è ô spissu comu na fìmmina o na figghiola 'n ginirali cu nu mazzu di granu ntê manu.

Talìa puru
Li quattru staciuna:
 Astati
 Autunnu
 Mmernu
 Primavera

Catigurìa:Staciuna
Catigurìa:850 palori siciliani di basi